**Esemény**

Célfeladat megnevezése: Mentoráló intézményi módszertani disszemináció

Modul megnevezése: Módszertani Innováció

A célfeladat teljesítésének kezdő időpontja: 2014.10.01.

A célfeladat teljesítésének határideje: 2014.11.15.

1. **részteljesítés időpontja: 2014.10.16.**
2. **A tevékenység megnevezése: Hospitálás az osztályfőnöki munkaközösség értekezletén**
3. **Az elvégzett feladatok:**

A programterv alapján az osztályfőnöki munkaközösség értekezletét délután 14 órakor tartottuk, hogy az érdeklődő iskolák képviselői helyettesítés nélkül részt tudjanak venni az eseményen.

Az osztályfőnöki munkaközösség tagjai fogadták a csókakői és a bodajki iskolák képviselőit, kitöltették a jelenléti ívet. A tagintézmény-vezető köszöntötte a jelenlévőket, megnyitotta a rendezvényt.

A hospitálás részeként Horváth István Attiláné ismertette a Pedagógus etikai kódex III. része készítésének algoritmusát, tapasztalatainkat, a felülvizsgálat terveit.

A csoportok kialakítása után koordinálta a kooperatív munkát: az „ideális diák” tulajdonságait először egyénenként gyűjtötték össze a kollégák, majd csoporton belül egyeztették, a fontossági sorrendet vitatták meg a tagok.

Ezután a csoportok ismertették, táblára felírták a megfogalmazott tulajdonságokat, majd összeegyeztették a listákat. A szinonim szavakat egy fogalomcsoportba szedték.

Következő lépésként csoportosítási szempontokat vetettek fel, ezt egészítették ki a csoportok. Így 3 szempont alapján gyűjtötték össze a tulajdonságokat: diák-pedagógus viszonyában, diák-diák viszonyában, valamint a diák fejlődése szempontjából. (Természetesen volt olyan tulajdonság, melyet több helyre is beírtak.)

A felmerült kérdések továbbgondolását javasolták, mert ezek adják az alapját a szöveggyűjtemény elkészítésének, melyek a későbbi foglalkozásokon kerülnek sorra.

Az értekezlet végén a vendégek értékelték a közös munkát, megköszönték a hospitálási lehetőséget. Az elvégzett munka dokumentálásaként tablót készítettek a csoportok, melyet a nevelői szobában ki is függesztettünk.

Kincsesbánya, 2014. október 30. Keszte Jánosné

tagintézmény-vezető